Borna Barišić (27) je sjajnim igrama u dresu Glasgow Rangersa skrenu pažnju velikih klubova.

Tijekom zimskog prijelaznog roka za igrača kojeg se Dinamo 2015. lako odrekao zanimali su se Roma i Milan, a sada je interes pokazao Tottenham.

Hrvatski reprezentativac velika je želja Josea Mourinha, koji je spreman platiti 26 milijuna eura, piše Sun.

Menadžeru Spursa nedostaje igrača na lijevom beku, a Barišić bi mogao biti rješenje problema u londonskoj momčadi.

Englezi za Bornu ističu kako ima sjajne napadačke vještine, te je često pred suparničkim vratima, a zna i zabiti.

Barišić je u Rangerse stigao 2018. iz Osijeka za 2,5 milijuna eura. Mourinhu hitno treba novi lijevi bek, Ryan Sessegnon obrambeno nije previše pouzdan, a Jan Vertonghen, kojem na kraju sezone ističe ugovor, igra uglavnom na mjestu stopera.

Portugalac je otpisao Dannyja Rosea koji je na posudbi u Newcastleu, prilika dobiva Japhet Tanganga, ali 20-godišnji Englez ne pruža igru kakvu Mourinho traži.

>> Evo kako će 'srebrni' hrvatski reprezentativci izgledati 2058. godine